***NÓRÁP ÖNKORMÁNYZAT***

***KÉPVISELŐ-TESTÜLETE***

***8591 Nóráp Kossuth utca 48.***

***Szám***: Pk 73-13/2024.

***J e g y z ő k ö n y v***

***Készült***: Nóráp Község Önkormányzat képviselő-testülete 2024. augusztus 26-án 18.00 órakor megtartott nyilvános testületi ülésről.

***Az ülés helye:*** *Polgármesteri Hivatal*

Nóráp Kossuth utca 48.

***Jelen vannak***: Horváth József Csaba polgármester

Kereszt Roland alpolgármester

Berki-Varga Petra képviselő

Horváth József képviselő

Tóth Orsolya képviselő (5 fő)

Tanácskozási joggal részt vett: Kissné Szántó Mária jegyző

Lakosság részéről érdeklődő nem volt.

**Horváth József Csaba polgármester** köszöntötte a képviselőket. Megállapította, hogy az 5 fő képviselőből 5 fő jelen van, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását:

**Napirend**

1. A helyi önkormányzati képviselők tiszteletdíjáról szóló 5/2010. (X.18.) önkormányzati rendelet módosítása
2. A 28/2024. (VII.8.) KT határozat visszavonása
3. Tiszteletdíjakról történő lemondás

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

1. **A helyi önkormányzati képviselők tiszteletdíjáról szóló 5/2010. (X.18.) önkormányzati rendelet módosítása**

**Előadó: Horváth József Csaba polgármester**

**Horváth József Csaba polgármester**  megállapította, hogy az előterjesztést, rendelet-tervezetet a képviselők a meghívóval együtt kézhez kapták. (Jkv. 3. melléklete)

Kérte a képviselőket a vélemény nyilvánításra, javasolta a módosítás elfogadását.

A képviselők egyetértettek a módosítással, egyéb hozzászólás nem volt.

A polgármester kérte a képviselőket a szavazásra:

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül - az alábbi rendeletet alkotta:

**Nóráp község Önkormányzat Képviselő-testületének**

**5/2024. (VIII.26.) önkormányzati rendelete a**

**helyi önkormányzati képviselők tiszteletdíjáról szóló 5/2010. (X.18.) önkormányzati rendelet módosításáról.**

(A rendelet és egységes szerkezete a jegyzőkönyv 4. melléklete)

A rendelet elfogadása után – 18 óra 25 perckor - a polgármester 5 perc szünetet rendelt el a rendelet kihirdetésére.

Nóráp község Önkormányzat Képviselő-testületének az 5/2024. (VIII.23.) önkormányzati rendelete a helyi önkormányzati képviselők tiszteletdíjáról szóló 5/2010. (X.18.) önkormányzati rendelet módosításáról 18.25 órakor kihirdetésre került.

A képviselő-testületi ülés 18.35 órakor tovább folytatódott.

**2.) A 28/2024. (VII.8.) KT rendelet visszavonása**

**Előadó: Kissné Szántó Mária jegyző**

**Kissné Szántó Mária jegyző** szóbeli előterjesztésben ismertette a napirendet: A 2024. július 8-i képviselő-testületi ülésen a képviselők, polgármester és alpolgármester is 20.000 Ft öszegről lemondtak a tiszteletdíjukról, felhasználási célként a falunapi rendezvényt jelölték meg.

A lemondásról a 28/2024. (VII.8.) KT határozatot fogadták el, mely azonban nem felel meg a törvényességi feltételeknek.

A képviselői tiszteletdíjakat szabályzó 5/2010. (X.18.) önkormányzati rendelet nem tartalmaz arra vonatkozó rendelkezést, hogy a képviselők lemondhatnának tiszteletdíjukról, ezért is kellett az előző napirendben szabályozni ezt a lehetőséget.

A polgármester és alpolgármester tiszteletdíjról történő lemondását a Magyarország helyi önkormányzatairól szóló 2011. évi CLXXXIX. törvény 71.§ (5) bekezdése, illetve a 80. § (2) bekezdése szabályozza: a képviselő-testülethez címzett irásbeli nyilatkozattal mondhat le.

Azaz az eljárásjogi szabályok miatt a fent hivatkozott képviselő-testületi határozatot vissza kell vonni, a következő napirendi pontban kerül sor a lemondásokról történő szavazásra.

Fentiek alapján a polgármester kérte a képviselő-testület tagjait a szavazásra, hogy a 28/2024. (VII.8.) KT határozatot a képviselő-testület visszavonja:

Nóráp község Önkormányzat Képviselő-testülete 5 igen szavazattal – ellenszavazat és tartózkodási nélkül – az alábbi határozatot hozta:

**34/2024. (VIII.26.) KT határozat**

Nóráp község Önkormányzat Képviselő-testület a 28/2024. (VII.8.) KT

határozatát - mely képviselők, polgármester, alpolgármester tiszteletdíjról történő lemondására vonatkozik - visszavonja.

**3.) Tiszteletdíjakról történő lemondás**

**Előadó: Horváth József Csaba polgármester**

**Horváth József Csaba polgármester** szóbelő előterjesztésben elmondta, hogy az előző ülésen hozott, képviselő-testület tagjainak tiszteletdíjról történő lemondását tartalmazó határozat érvénytelen, mert eljárásjogi szabályokat sértett, így a lemondást ismét tárgyalni szükséges. Kérte a képviselőket, hogy egyenként nyilatkozzanak a lemondásról.

**Berki-Varga Petra képviselő bejelentette**, hogy a 2024. július havi 20.000 Ft összegű tiszteletdíjáról lemond, az összeget a falunapi rendezvény költségeihez ajánlja fel. Bejelentette továbbá érintettségét a napirenddel kapcsolatban, s kérte a szavazásból történő kizárását.

A polgármester javasolta, hogy a képviselőt ne zárják ki a szavazásból, kérte a képviselő-testületet a szavazásra a javaslattal kapcsolatban:

Nóráp község Önkormányzat Képviselő-testülete 4 igen szavazattal – ellenszavazat nélkül, 1 tartózkodással – az alábbi határozatot hozta:

**35/2024. (VIII.26.) KT határozat**

Nóráp Önkormányzat Képviselő-testülete Berki-Varga Petra képviselőt személyes érintettségére tekintettel a a képviselői tiszteletdíjról történő lemondásra vonatkozó szavazásból nem zárja ki.

A döntést követően a polgármester kérte a képviselőket, hogy Berki-Varga Petra képviselő 2024. július havi tiszteletdíjáról történő lemondásának elfogadásáról szavazzanak.

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**36/2024. (VIII.23.) KT határozat**

Nóráp Önkormányzat Képviselő-testülete Berki-Varga Petra képviselő 2024. július havi tiszteletdíjról – 20.000 Ft -történő lemondását elfogadja.

**Horváth József képviselő bejelentette**, hogy a 2024. július havi 20.000 Ft összegű tiszteletdíjáról lemond, az összeget a falunapi rendezvény költségeihez ajánlja fel. Bejelentette továbbá érintettségét a napirenddel kapcsolatban, s kérte a szavazásból történő kizárását.

A polgármester javasolta, hogy a képviselőt ne zárják ki a szavazásból, kérte a képviselő-testületet a szavazásra a javaslattal kapcsolatban:

Nóráp község Önkormányzat Képviselő-testülete 4 igen szavazattal – ellenszavazat nélkül, 1 tartózkodással – az alábbi határozatot hozta:

**37/2024. (VIII.26.) KT határozat**

Nóráp Önkormányzat Képviselő-testülete Horváth József képviselőt személyes érintettségére tekintettel a képviselői tiszteletdíjról történő lemondásra vonatkozó szavazásból nem zárja ki.

A döntést követően a polgármester kérte a képviselőket, hogy Horváth József képviselő 2024. július havi tiszteletdíjáról történő lemondásának elfogadásáról szavazzanak.

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**38/2024. (VIII.26.) KT határozat**

Nóráp Önkormányzat Képviselő-testülete Horváth József képviselő 2024. július havi tiszteletdíjról – 20.000 Ft -történő lemondását elfogadja.

**Tóth Orsolya képviselő bejelentette**, hogy a 2024. július havi 20.000 Ft összegű tiszteletdíjáról lemond, az összeget a falunapi rendezvény költségeihez ajánlja fel. Bejelentette továbbá érintettségét a napirenddel kapcsolatban, s kérte a szavazásból történő kizárását.

A polgármester javasolta, hogy a képviselőt ne zárják ki a szavazásból, kérte a képviselő-testületet a szavazásra a javaslattal kapcsolatban:

Nóráp község Önkormányzat Képviselő-testülete 4 igen szavazattal – ellenszavazat nélkül, 1 tartózkodással – az alábbi határozatot hozta:

**39/2024. (VIII.26.) KT határozat**

Nóráp Önkormányzat Képviselő-testülete Tóth Orsolya képviselőt személyes érintettségére tekintettel a a képviselői tiszteletdíjról történő lemondásra vonatkozó szavazásból nem zárja ki.

A döntést követően a polgármester kérte a képviselőket, hogy Tóth Orsolya képviselő 2024. július havi tiszteletdíjáról történő lemondásának elfogadásáról szavazzanak.

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**40/2024. (VIII.26.) KT határozat**

Nóráp Önkormányzat Képviselő-testülete Tóth Orsolya képviselő 2024. július havi tiszteletdíjról – 20.000 Ft -történő lemondását elfogadja.

**Kereszt Roland alpolgármester bejelentette (bejelentését irásban is csatolva)**, hogy a 2024. július havi 20.000 Ft összegű tiszteletdíjáról lemond, az összeget a falunapi rendezvény költségeihez ajánlja fel. Bejelentette továbbá érintettségét a napirenddel kapcsolatban, s kérte a szavazásból történő kizárását.

A polgármester javasolta, hogy az alpolgármestert ne zárják ki a szavazásból, kérte a képviselő-testületet a szavazásra a javaslattal kapcsolatban:

Nóráp község Önkormányzat Képviselő-testülete 4 igen szavazattal – ellenszavazat nélkül, 1 tartózkodással – az alábbi határozatot hozta:

**41/2024. (VIII.26.) KT határozat**

Nóráp Önkormányzat Képviselő-testülete Kereszt Roland alpolgármestert személyes érintettségére tekintettel a a képviselői tiszteletdíjról történő lemondásra vonatkozó szavazásból nem zárja ki.

A döntést követően a polgármester kérte a képviselőket, hogy Kereszt Roland alpolgármester 2024. július havi alpolgármesteri tiszteletdíjáról történő lemondásának elfogadásáról szavazzanak.

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**42/2024. (VIII.26.) KT határozat**

Nóráp Önkormányzat Képviselő-testülete Kereszt Roland alpolgármester 2024. július havi tiszteletdíjról – 20.000 Ft -történő lemondását elfogadja.

**Horváth József Csaba polgármester bejelentette**, hogy a 2024. július havi tiszteletdíjából – csatlakozva képviselő-társaihoz - 20.000 Ft összegben tiszteletdíjáról lemond, az összeget a falunapi rendezvény költségeihez ajánlja fel. (Bejelentését irásban is csatolta) Bejelentette továbbá érintettségét a napirenddel kapcsolatban, s kérte a szavazásból történő kizárását.

Az alpolgármester javasolta, hogy a polgármestert ne zárják ki a szavazásból, kérte a képviselő-testületet a szavazásra a javaslattal kapcsolatban:

Nóráp község Önkormányzat Képviselő-testülete 4 igen szavazattal – ellenszavazat nélkül, 1 tartózkodással – az alábbi határozatot hozta:

**43/2024. (VIII.26.) KT határozat**

Nóráp Önkormányzat Képviselő-testülete Horváth József Csaba polgármestert személyes érintettségére tekintettel a polgármesteri tiszteletdíjból történő lemondásra vonatkozó szavazásból nem zárja ki.

A döntést követően a polgármester kérte a képviselőket, hogy Horváth József Csaba polgármester 2024. július havi tiszteletdíjából 20.000 Ft összegről történő lemondásának elfogadásáról szavazzanak.

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**44/2024. (VIII.26.) KT határozat**

Nóráp Önkormányzat Képviselő-testülete Horváth József Csaba polgármester 2024. július havi tiszteletdíjából 20.000 Ft összegről történő lemondását elfogadja.

Több napirend nem volt, a polgármester a képviselő-testület nyilvános ülését 19.30 órakor bezárta.

***k.m.f.***

Horváth József Csaba Kissné Szántó Mária

polgármester jegyző